Unica.ro a oferit, în prima ediție a Premiilor Unica.to 2024, trofeul „Best podcast” celor care stau în spatele proiectului „Mind Architect”, descris de fondatori drept „un ecosistem de învățare și dezvoltare personală pe teme de neuroștiință și psihologie aplicate în viața de zi cu zi.”
Care au fost cele mai mari povocări de la lansarea podcastului „Mind Architect”
Paul Olteanu, master trainer & coach, a pus bazele „Mind Architect” în 2019 împreună cu echipa sa, iar în prima lună de la lansare, a devenit cel mai ascultat podcast de dezvoltare personală din România. Pentru întreaga activitate și impactul pe care podcastul l-a avut și continuă să îl aibă asupra oamenilor, Unica.ro a premiat proiectul fondat de Paul.
Trofeul a fost ridicat de Luciana Baicea, expertă în comunicare și membră a echipei „Mind Architect”. Cu prilejul venirii la evenimentul Unica.ro, am avut ocazia să stăm de vorbă cu Luciana pentru a afla mai multe despre provocările pe care le implică un podcast de dezvoltare personală.
“Sunt patru ani și jumătate (n.r- de la înființare) și cred că, pentru noi, provocările au venit de-a lungul timpului. Cele mai multe au venit din faptul că noi nu făcuserăm podcasting înainte. Suntem oamenhi veniți din comunicare, din poublicitate, din corporații și a trebuit să învățăm ușor, ușor. Am luat în echipă oameni care sunt specializați pe producție, video etc. Dar au fost în permanență procese de învățare și sunt niște provocări pe care le-am îmbrățișat pentru că sunt, cumva, parte și din misiunea noastră” – ne-a explicat Luciana Baicea.
„Ce a fost foarte important la noi e că Paul, Anca, Dorin și Tudor care au pornit podcastul în 2019, nu au avut atunci în minte să facă un podcast care să ajungă la toată România. Ei se gândeau că fac un podcast legat de cunoaștere de sine.
Dar ne-am dat seama că exista o nevoie autentică din partea oamenilor să acceseze genul acesta de informație și să aibă genul acesta de conversație nu neapărat cu căștile în urechi, ci cu oamenii din jurul lor. Și vezi tematici pentru care există mai multă preocupare, mai puțină preocupare” – a continuat Luciana Baicea.
CONȚINUT VIDEO UNICA
Experta în comunicare și dezvoltare personală a mai precizat că vindecare cu ajutorul terapiei apare odată cu descoperirea noilor abordări ale problemelor care îi macină pe oameni.
„Eu cred foarte tare că psihoterapia ne ajută, pe de o parte să vindecăm, pe de altă parte să dezvoltăm. Și atunci, din punctul nostru de vedere, psihoterapia și cunoașterea de sine (pentru că noi nu facem psihoterapie în podcast, e cu totul și cu totul altceva) sunt instrumente care ne ajută pe noi să ne dezvoltăm în direcții în care este posibil să nu ne fi gândit până în momentul acela că am putea să mergem” – a completat ea.
Cum trecem mai ușor de sărbători dacă suntem singuri
Pentru că vin sărbătorile pascale și sunt mulți care trec singuri prin aceste perioade. Așa că am întrebat-o pe Lucian ce putem face ca să fim fericiți și liniștiți chiar dacă suntem singuri de sărbători.
„Este o întrebare la care nu voi putea să răspund cu – ‘Faceți așa…’. Dar cred că relațiile sunt unul dintre cei mai importanți factori care ne ajută să rămânem sănătoși, conectați cu noi și cu cei din jur. Le doresc tuturor să aibă măcar o persoană cu care să aibă o relație, nu trebuie neapărat să fie familie sau partener de cuplu, dar o relație care să se simtă cu iubire și cu aproape” – a închieiat Luciana Baicea.